बृहत्संहिता/अध्यायः ८३
८३ दीपलक्षणाध्यायः ।।
वामावर्तो मलिनकिरणः सस्फुलिङ्गो +अल्पमूर्तिः	
क्षिप्रं नाशं व्रजति विमलस्नेहवर्त्यन्वितो +अपि ।	
दीपः पापं कथयति फलं शब्दवान्वेपनश्च	
व्याकीर्णार्चिर्विशलभमरुद्यश्च नाशं प्रयाति ।।	८३.०१ ।। 
दीपः संहतमूर्तिरायततनुर्निर्वेपनो दीप्तिमान्	
निःशब्दो रुचिरः प्रदक्षिणगतिर्वैदूर्य[क्.वैडूर्य]हेमद्युतिः ।	
लक्ष्मीं क्षिप्रं अभिव्यनक्ति सुचिरं[क्.रुचिरं, क्ऽस्त्र्. सुचिरम्] यश्चौद्यतं दीप्यते	
शेषं लक्षणं अग्निलक्षणसमं योज्यं यथायुक्तितः ।।	८३.०२ ।।